[Video] Seun skreeu, ma bly slaan met lat | Maroela Media
WAARSKUWING: Die video onderaan die berig is gewelddadig van aard en kan sensitiewe lesers en kinders ontstel.
'n 35-jarige vrou van Limpopo is in hegtenis geneem nadat sy volgens die polisie glo haar vyfjarige seun "brutaal" oor skoolskoene aangerand het.
Lt.kol. Moatshe Ngoepe, provinsiale polisiewoordvoerder, het Saterdag gesê die voorval het in die Cooperspark-nedersetting in die Matlala-polisiëringgebied buite Polokwane (Pietersburg) plaasgevind.
"Die vrou het na bewering verlede Donderdag haar vyfjarige seun met 'n lat aangerand nadat sy hom daarvan beskuldig het dat hy sy skoolskoene verloor het. Die seun het tydens die beproewing verskeie beserings oor sy hele liggaam opgedoen," het Ngoepe gesê.
Die seun moes na 'n hospitaal geneem word vir mediese behandeling en is daarna in 'n plek van veiligheid geplaas.
'n Omstander het 'n selfoonvideo van die beweerde voorval geneem en aan die polisie verskaf.
Die vrou is in hegtenis geneem en het reeds vlugtig in die Matlala-landdroshof verskyn op aanklag van kindermishandeling en aanklag van aanranding met die opset om ernstig te beseer. Die saak is tot 29 Maart uitgestel vir nadere ondersoek en vir die vrou om formeel om borgtog aansoek te doen. Sy bly in aanhouding. Haar naam mag nie bekend gemaak word nie om die identiteit van haar seun te beskerm.
Hierdie video moet viral gaan. Dit maak mens kwaad… Om die minste te sê! Siek man!
En almal staan en toekyk en doen niks!!! Skande!!
En wat gaan jul nou doen? Natuurlik moet die vrou aangekla word .en gestraf word .sy verneder die kind voor ander .sy menswees is aangetas .en en en ? Ek hou die nuus dop om te kyk wat word hiervan?????
Dit is absoluut verregaande, ek sou eerder sê poging tot moord! 'n Vyf jarige teenoor 'n oppgeskote volwasse vrou? Nee! Gevalle soos hierdie is waarom 'n klein pakslae ook nie meer wettig toe gelaat word nie. Dit is oor sommige volwassenses 'n tugtiging gebruik om hulle woede en frustrasie uit te haal, en hulle mag en krag te wys. 'n klein wiks op die boud kan nie hiermee vergelyk word nie, maar sommige mense, eintlik meeste mense ken nie die verskil tussen aanrand en tugtig nie. Jy slaan nie om merke te wil laat nie. Pakslae word baie oor gebruik.… Lees meer »
Ek is nou so geskok dat ek skaars kan asem haal….. is sy mal. Ek hoop hulle maak n goeie voorbeeld van haar… sies man